เก็งกำไรเต็มรูปแบบ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 3 ส.ค. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 3 ส.ค. 2553 
โดย....นายกระทิง &amp; หญิงฟลอร์
 




...ดัชนีตลาดหุ้นวานนี้ (2 ส.ค.) ทำสถิติสูงสุดใหม่ขึ้นแตะ 864 จุด แล้วย่อลงปิด 863.18 จุด บวก 7.35 จุด มูลค่าซื้อขาย 24,452 ล้านบาท...ต่างชาติซื้อสุทธิ 442 ล้านบาท 
...ตลาดหุ้นกลับเข้าสู่ภาวะเก็งกำไรเต็มรูปแบบ ไม่เฉพาะหุ้นเล็กขาดปัจจัยพื้นฐาน หุ้นพื้นฐานดีอย่างแบงก์เล็ก หรือสื่อสารตัวเล็ก มากันครึกครื้น
...TRUE (ทรูคอร์ปอเรชั่น) ตีสลับขึ้นมาแทน ไก่ไข่ ทองคำ และทำท่าไปไกล จาก 3 บาท ต้น ก.ค. มาต้น ส.ค. เดือนเดียวขึ้นมา 4.58 บาท หรือกว่า 1.58 บาท ...แบงก์ทหารไทย (TMB) พักตัวต่ำกว่า 2 บาท ระยะสั้นๆ เริ่มกลับมาเหมือนกัน ไม่รู้รอบนี้ “เสี่ย อ.ย.” จะทำไปเท่าไร หรือไกลกว่าฐานเดิม 2.20 บาท 
...จีสตีล (GSTEEL) เพิ่มทุนไม่ชัดเจน หรือ “เสี่ยจึง” เลิกเล่น ออกของส่งมอบเรียบร้อย ปล่อยหุ้นกลับบ้านเก่า 0.45 บาท ร่วง 4 สตางค์
...ผิดกับครอบครัวหรรษาอย่าง CEN (แคปปิทอล เอ็นจิเนียริ่งฯ) ของ “เสี่ยขุน–ชนะชัย ลีนะบรรจง” มากันยกครัว ทั้ง CEN–W 2 และ CEN–W 3 วิ่งแรลลี มาหลายวัน ชนิดไม่ต้องบรรยาย บวกวันละ 1020 สตางค์ วานนี้บวกแรง ตัวละ 30 สตางค์ ธรรมดาซะที่ไหน 
...โซลูชั่น คอนเนอร์ฯ (SLC) คอหักปักพื้น ร่วงติดพื้นลงไปกองปิด 0.35 บาท รูด 14 สตางค์ ไม่ธรรมดาเหมือนกัน ...หรือ รายใหญ่เบื่อถูกตรวจ เลยหนีไปเล่นตัวอื่นปลอดภัยไร้ตรวจสอบ ทั้งที่เก็งกำไรเหมือนๆ กัน!!!!